หุ้นผันผวนปิดภาคเช้าร่วง5.34จุด
หุ้นปิดภาคเช้าที่ระดับ&nbsp; 918.55จุด ลดลง -5.34 จุด หรือ -0.58 % มูลค่าการซื้อขาย 17,844.10 ล้านบาท โดยระหว่างดัชนีปรับตัวลงแตะต่ำสุดที่ระดับ 917.15 จุด และสูงสุดอยู่ที่ 924.54 จุด
8 ก.ย. 2553

หุ้นปิดภาคเช้าที่ระดับ  918.55จุด ลดลง -5.34 จุด หรือ -0.58 % มูลค่าการซื้อขาย 17,844.10 ล้านบาท โดยระหว่างดัชนีปรับตัวลงแตะต่ำสุดที่ระดับ 917.15 จุด และสูงสุดอยู่ที่ 924.54 จุด
บริษัทหลักทรัพย์กรุงศรีอยุธยา มองว่า เปิดตลาดหุ้นไทยปรับตัวลดลงตามการปรับตัวลงของตลาดหุ้นต่างประเทศ โดยดัชนีดาวโจนส์ปรับตัวลงถึง 1.03% เมื่อคืนที่ผ่านมา จากความกังวลเสถียรภาพของสถาบันการเงินในยุโรปอีกครั้ง
พันธบัตรรัฐบาลที่มีความเสี่ยงสูงในระดับที่ต่ำเกินไป รวมถึงราคาน้ำมันในตลาดโลกที่ปรับตัวลงมา 0.68% มาอยู่ที่ 74.09 เหรียญสหรัฐ/บาร์เรล ส่งผลให้หุ้นพลังงานมีแรงขายทำกำไรออกมา
อย่างไรก็ตามหากดัชนีปิดต่ำกว่า 920 จุด แนะนำให้นักลงทุนลดสัดส่วนหุ้นในพอร์ตลงเหลือ 60%จากปัจจุบันที่ 80% ของพอร์ต
ด้านบล.ยูโอบีเคย์เฮียน (ประเทศไทย)ระบุว่า ดัชนีอยู่ในช่วงของการปรับฐานหลังจากตลาดขาดปัจจัยใหม่ๆ จึงปรับตัวลงไปในทิศทางเดียวกับหุ้นทั่วโลก โดยมองแนวรับ 914-915 จุด ส่วนแนวต้าน 938-940 จุด แนะนำให้เลือกเก็ง  กำไรหุ้นเป็นรายตัวในหุ้นขนาดเล็กที่มีข่าวสนับสนุน และให้หลีกเลี่ยงการไล่ราคาหุ้นขนาดใหญ่ โดยคาดว่าดัชนียังมีแนวโน้มผันผวนต่อเนื่อง
สำหรับ 5 อันดับหุ้นที่มีมูลค่าการซื้อขายสูงสุด ได้แก่
PTT ปิดที่ 286.00  บาท ลดลง 6.00 บาท หรือ -2.05% มูลค่าการซื้อขาย  2,301 ล้านบาท TCAPปิดที่  36.00 บาท  เพิ่มขึ้น 1.50 บาท หรือ +4.35%  มูลค่าการซื้อขาย 1,008 ล้านบาท PTTCH ปิดที่  115.50  บาท ราคาไม่เปลี่ยนแปลง  มูลค่าการซื้อขาย 957 ล้านบาท KTB ปิดที่ 14.90 บาท ลดลง -0.20บาท  หรือ -1.32%   มูลค่าการซื้อขาย  881ล้านบาท ADVANC ปิดที่  96.25 บาท ลดลง0.25  บาท  หรือ  -0.26% มูลค่าการซื้อขาย 789 ล้านบาท